Բնական պաշարներ

Բնական պաշարներ, բնության մարմիններ և ուժեր, որոնք արտադրողականության զարգացման և ուսումնասիրության տվյալ փուլում կարող են օգտագործվել մարդկային հասարակության պահանջմունքների բավարարման համար։

 Հատկանիշեր 
Բնական պաշարների կարևոր հատկանիշներն են.
 քանակի և որակի ինքնավերարտադրումը և ինքնակարգավորումը (անտառ, կենդանիների գլխաքանակ և այլն),
 բնական էվոլյուցիայի հետևանքով և մարդու ներգործության ազդեցությամբ բնական պաշարների մեկ որակ, վիճակից մեկ այլ վիճակի անցումը (Սևանա լճի մակարդակի իջեցման հետևանքով լճի էկոհամակարգի փոփոխություն)։

Բնական պաշարները կախված են մարդկանց արտադրողական և ոչ արտադրող, գործունեության տեխնոլոգիական եղանակից, բնույթից, ինտենսիվությունից։

 Դասակարգում 
300px|մինի|Հանքավայր Ռուսաստանում
Բնական պաշարները դասակարգվում են ըստ սպառման և վերականգնման հատկանիշների, մարդու գործունեության մեջ դրանց օգտագործման հիմնական ուղղությունների։

 Ըստ սպառման և վերականգնման հատկանիշների 
Ըստ սպառման և վերականգնման հատկանիշների դասակարգումը կատարվում է էկոլոգիական պլանավորման և կանխատեսման նպատակով։
Սովորաբար առանձնացնում են
 գործնականում անսպառ (արեգակի, քամու, մակընթացային, երկրի ներքին էներգիա)
 սպառվող պաշարներ, որոնք լինում են
 վերականգնվող (հող, բույս, կենդանի)
 չվերականգնվող (հանքահումքային)

 Ըստ մարդու գործունեության մեջ օգտագործման 
Ըստ մարդու գործունեության մեջ օգտագործման հիմնական ուղղությունների՝ բնական պաշարները բաժանվում են 2 խմբի.
 պաշարներ, որոնք մարդկանց գոյության ու վերարտադրության անմիջական աղբյուրներ են, այդ թվում՝ կենսական անհրաժեշտության (օդ, ջուր), ինչպես նաև ոչ արտադրական նշանակության (ռեկրեացիայի, գեղագիտական և այլն)
 պաշարներ, որոնք նյութական արտադրության միջոցների աղբյուր են, արտադրական զարգացման կարևոր գործոններ (հումք, էներգակիրներ և այլն)
 պաշարները, որոնք բնական միջավայրից չեն կորզվում, օրինակ՝ էլեկտրաէներգիա ստանալու և նավագնացության նպատակով օգտագործվող ջուրը։

Բնական պաշարների դասակարգման և գնահատման չափանիշներն անընդհատ փոխվում են՝ դրանց վրա մարդկային հասարակության ազդեցության ուժեղացմանը զուգընթաց։ Այդ ազդեցությունը մեծանում է ոչ միայն մասշտաբներով, այլև «որակական կազմով» ու կառուցվածքով։

 Տես նաև 
 Բուսական պաշարներ
 Կենդանական պաշարներ
 Հողային պաշարներ
 Ջրային պաշարներ
 Օգտակար հանածոներ
 Ռեկրեացիա

*
Կատեգորիա:Էկոլոգիա
Կատեգորիա:Տնտեսական աշխարհագրություն
Կատեգորիա:Աշխարհագրական տերմիններ
Կատեգորիա:Տնտեսական ռեսուրսներ